Bukingem saroyi soqchisi sayyohlar to‘dasi qarshisida uyalib qoldi (video)

Londondagi Bukingem saroyi soqchisi sayyohlar to‘dasi qarshisida xijolat tortib qoldi: soqchilar almashinuvi paytida u sirpanib ketib, yiqilib tushdi, deb yozadi “Gazeta.ru”.

Yigit tezgina o‘rnidan turdi, uning hamkasblari esa hech narsa bo‘lmagandek yonidan marsh qilib o‘tdi. Soqchi yiqilib tushganini ko‘p odamlar ko‘rganini anglaganidan so‘ng qizarib ketdi.
Hodisa aks etgan video internetga joylandi. Soqchining ism-sharifi oshkor etilmayapti. Britaniya mudofaa vazirligidagilar “o‘z ishini bajarish vaqtida yiqilib tushgan yigit” haqidagi ma’lumotni izohlamasliklarini aytdi.